Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 20. melléklet a 8/2006. (II. 27.) GKM rendelethez
Paragraph Index: 547

20. melléklet a 8/2006. (II. 27.) GKM rendelethez A víztől eltérő folyadékok mennyiségének folyamatos és dinamikus mérésére szolgáló mérőrendszerek A víztől eltérő folyadékok mennyiségének (térfogat vagy tömeg) folyamatos és dinamikus mérésére szolgáló mérőrendszerekre e rendelet 1. mellékletének vonatkozó követelményeit, továbbá e melléklet különleges követelményeit és a 9. § (3) bekezdés e) pontjában felsorolt megfelelőség-értékelési eljárásokat kell alkalmazni. Adott esetben a “térfogat és L” fogalmak a következőképpen is értelmezhetők ebben a mellékletben: “tömeg és kg”. 2006/23. szám Fogalommeghatározások Mérő: Üzemi körülmények között zárt, teljesen feltöltött vezetékben a mérőátalakítón átfolyó folyadék mennyiségének folyamatos mérésére, a mért érték tárolására és kijelzésére tervezett műszer. Számítómű: A mérő része, amely a mérőátalakító(k)ból, valamint az esetleges kapcsolódó mérőműszerekből érkező kimenő jeleket fogadja, és kijelzi a mérési eredményeket. Kapcsolódó mérőműszer: A számolóműhöz kapcsolódó műszer, amely korrekció és/vagy átszámítás céljából az adott folyadékra jellemző mennyiségeket méri. Átalakító egység: A számolómű része, amely figyelembe veszi a folyadéknak a kapcsolódó mérőműszerrel mért, illetve a memóriában tárolt jellemzőit (hőmérséklet, sűrűség stb.), és automatikusan átszámítja: – a folyadék mérési feltételek mellett mért térfogatát normálállapot szerinti térfogatra és/vagy tömegre, vagy – a folyadék mérési feltételek mellett mért tömegét mérési feltételek szerinti térfogatra vagy normálállapot szerinti térfogatra. Megjegyzés: Az átalakító egység magában foglalja a megfelelő kapcsolódó mérőműszereket. Normálállapot: Az a meghatározott állapot, amelyre a mérési feltételek mellett mért folyadékmennyiséget átszámítják. Mérőrendszer: Magából a mérőből, valamint a pontos méréshez szükséges, illetve a mérési műveletek megkönnyítésére szolgáló valamennyi műszerből álló rendszer. Üzemanyagtöltő: Gépjárművek, kisebb hajók és légi járművek üzemanyag-feltöltésére szolgáló mérőrendszer. Önkiszolgáló berendezés: Olyan berendezés, amely lehetővé teszi, hogy a fogyasztó saját szükségletei céljából folyadékbeszerzésre használja a mérőrendszert. Önkiszolgáló egység: Az önkiszolgáló berendezés részét képező különleges eszköz, amely lehetővé teszi egy vagy több mérőrendszer működését az önkiszolgáló berendezésben. Legkisebb mért mennyiség (MMQ): A folyadék azon legkisebb mennyisége, amelynek mérőrendszerrel való mérése metrológiailag elfogadható. Közvetlen kijelzés: A mérés szerinti térfogat vagy tömeg kijelzése, valamint annak jelzése, hogy a mérő fizikailag alkalmas a mérésre. Megjegyzés: A közvetlen kijelzés egy mennyiség-átalakító segítségével átváltható más mennyiségekre. Megszakítható/nem megszakítható működés: A mérőműszer működése akkor tekinthető megszakíthatónak/nem megszakíthatónak, ha a folyadék áramlása egyszerűen és gyorsan megállítható/nem állítható meg. Áramlási tartomány: A minimális áramlás (Qmin) és maximális áramlás (Qmax) közötti tartomány. Különleges követelmények 1. Előírt működési feltételek A gyártónak meg kell határoznia a műszer előírt működési feltételeit, különösen a következőket: 1.1. Áramlási tartomány Az áramlási tartomány a következő feltételek mellett értelmezett: (i) a mérőrendszer áramlási tartományának belül kell lennie minden alkatrész, elsősorban a mérőelem áramlási tartományán, (ii) a mérő és a mérőrendszer:

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes